

**Резервирайте своето място за Европейските дни на отворените данни**

**Първото издание на Европейските дни на отворените данни, обявено през март 2021 г., вече набира скорост. Проявата е единствена по рода си и ще се проведе изцяло онлайн от 23 до 25 ноември, а участниците вече могат да се регистрират. Не се бавете, резервирайте си място! Събитието е безплатно и отворено за всички.**

Европейските дни на отворените данни имат за цел „да очертаят пътя на нашето цифрово бъдеще чрез свободно достъпни данни“ като идеята е да се изтъкнат ползите от свободно достъпните данни, тяхното визуализиране и повторно използване в публичния сектор, от гражданите и предприятията в ЕС. Богатата програма се очаква да бъде от полза за широка аудитория от експерти, застъпници на свободно достъпните данни и обществеността като цяло.

**Запознайте се със света на свободно достъпните данни**

[Европейските дни на отворените данни](https://op.europa.eu/en/web/euopendatadays) включват **EU DataViz** — конференция за свободно достъпните данни и визуализацията на данни в публичната администрация (23–24 ноември) и **EU Datathon** — годишния конкурс на ЕС за свободно достъпни данни (25 ноември). Подготовката е вече сериозно напреднала. Представянето на предложения за двете части на проявата приключи на 21 май. Получени бяха 247 предложения от 47 държави. Най-добрите от тях бяха включени в програмата на [конференцията EU DataViz](https://op.europa.eu/en/web/euopendatadays/programme). Избрани бяха и [девет екипа финалисти за EU Datathon](https://op.europa.eu/en/web/eudatathon/home), които ще представят своите приложения на финала на конкурса.

**Регистрирайте се и създавайте контакти**

Освен че предоставят форум за обмен на идеи, опит и най-добри практики, свързани със свободно достъпните данни и тяхното визуализиране, Европейските дни на отворените данни имат за цел да изградят мостове между публичната администрация, академичните среди, публичния сектор и гражданското общество, защото всички те ще бъдат представени. Освен това регистрираните участници ще ползват и специална платформа за създаване на контакти, която ще стартира есента и чиято цел е да катализира творческия обмен преди събитието и след него. [Регистрирайте се за Европейските дни на отворените данни](https://scic.ec.europa.eu/ew/register/dgscic/ODD_21/e/lk/g/29270/k/) и станете част от общността на отворените данни в ЕС.

**Последвайте ни и ще научите повече**

Европейските дни на отворените данни се организират от Службата за публикации на Европейския съюз с подкрепа по програмата ISA2 на Европейската комисия. Повече информация ще намерите на уебсайта на [Европейските дни на отворените данни](https://op.europa.eu/euopendatadays) или ако ни последвате в Туитър [@EU\_opendata](https://twitter.com/EU_opendata) с хаштаг #EUopendatadays.